Cuneiform Tablet Kt 92/k 306 (AKT 11a 60)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na šu-IŠTAR qí-bi-ma um-ma ba-zi-a-ma 5.66666 ma-na 1.25 GÍN KÙ.BABBAR ša ṭup-pí-a ḫa-ar-mì-im ša a-na PÚZUR-a-šur DUMU a-šur-dan ḫa-bu-lá-ku-ni-ma ṭup-pí-i i-na-a DUMU e-lá-lí ú-kà-lu {d}en-LÍL-ba-ni iš-pu-ra-am um-ma šu-ut-ma ṭup-pá-kà ḫa-ar-ma-am iš-tí i-na-a ú-šé-ṣí-a-ma a-na-ku ú-kà-al-ma 5.66666 ma-na 1.25 GÍN KÙ.BABBAR šé-bi₄-lá-ma ṭup-pá-kà ḫa-ar-ma-am ša ku-nu-ki-kà a-na ša ki-ma ku-a-tí lu-šé-er 5.66666 ma-na 1.25 GÍN KÙ.BABBAR ku-nu-ki-a ma-nu-ki-a-šur DUMU a-da-da na-áš-a-kum a-ḫi a-ta be-lí a-ta KÙ.BABBAR šu-qú-ul-ma ṭup-pí-i šé-ṣí-a-ma li-di-šu-ma iš-ti-kà li-bi-ší ú té-er-ta-kà iš-tí ur-da-a-šur li-li-kam 0.5 ma-na 5 GÍN KÙ.BABBAR ku-nu-ki a-na sà-ḫe-er-tim na-ší-i a-ma-kam lá i-sà-ḫu-ur